Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
3 ส.ค. 2559

Technical Rebound ไม่เกิน 1,510 จุด… “ซื้อ” SGP คาดกำไร 2Q16 เติบโตแกร่ง
ดัชนี SET อยู่ที่ 1,500.67 จุด +3.16 จุด +0.21% ปริมาณซื้อขาย 25,918 ลบ.
แนวรับ :   1,490   แนวต้าน :   1,510 / 1,520
 
สรุปทิศทางและแนวโน้มตลาด
Technical Rebound ไม่เกิน 1,510 จุด: Technical Rebound ใกล้แนวรับ 1,490 จุดในช่วงเข้าที่ผ่านมา ซึ่งคาดว่าจะมี Upside จำกัดที่ 1,510-1,514 จุด เท่านั้น แต่ถือว่าเป็นโอกาสในการ “ซื้อ” กลุ่มหุ้นที่เป็นเป้าหมายการไหลเข้าของกระแสเงินทุนหลังประชามติวันที่ 7 ส.ค.นี้ อย่าง SCC ADVANC AOT KTB BJC HMPRO (ปรับเป้าหมายพื้นฐานเป็น 13 บาท แนวต้านระยะสั้นที่ 10.60 บาท) และ CPALL นอกจากนี้ยังแนะนำ “ซื้อ” SGP ที่คาดการณ์กำไร 2Q16 จะเติบโตแกร่ง +42.6% y-y ที่ 575 ล้านบาท และยังมี Upside Risk จากธุรกิจไฟฟ้าในพม่าด้วย
“ซื้อ” SGP…คาดการณ์กำไร 2Q16 แกร่ง +42.6% y-y ที่ 575 ล้านบาท: แนะนำ “ซื้อ” SGP ด้วยเป้าหมายพื้นฐาน 18.60 บาท จาก 1)  คาดกำไร 2Q16 เติบโตแกร่ง +42.6% y-y เป็น 575 ล้านบาท จากปริมาณการขายก๊าซต่างประเทศที่เพิ่มขึ้น 4% y-y และ 11.6% q-q รวมไปถึงไม่มีบันทึกขาดทุนเหมือนกับช่วง 1Q16 ที่ผ่านมา 2) คาดการณ์กำไรจากการดำเนินงาน 3Q16 เติบโตดีต่อเนื่องจากยอดขายในไทย และจีนที่ขยายตัว และ 4Q16 เป็นช่วง High Season ของธุรกิจก๊าซในประเทศจีน คาดการณ์กำไรทั้งปีที่ 1.85 พันล้านบาท +60% y-y 3)
แม้ราคาหุ้นปรับสูงขึ้นกว่า 50% ตั้งแต่ต้นปี แต่ PE ปัจจุบัรนที่ 7.8x ยังไม่แพง ขณะที่คาดการณ์อัตราผลตอบแทนจากเงินปันผล 5-5.5% ในปี 2016-17 4) ธุรกิจไฟฟ้าเริ่มสร้างรายได้ตั้งแต่ 4Q16 ประมาณ 25 ล้านบาท หรือประมาณ 100 ล้านบาท/ปี ซึ่งยังไม่ได้รวมในประมาณการ และ 5) ทางเทคนิค ราคาหุ้นยืนได้เหนือเส้นค่าเฉลี่ย 1 เดือนที่ 15.40 บาท เมื่อเช้ามีจังหวะดีดตัวด้วยเป้าหมายระยะสั้นที่ 16.50 บาท
 
หุ้นที่น่าสนใจทางเทคนิค
UV “ซื้อ” ราคาหุ้นเริ่มมีจังหวะดีดตัวขึ้นอีกครั้งหลังพักตัว สอดคล้องกับเครื่องมือ ADX และเส้นค่าเฉลี่ยทำ Golden Cross ยืนยันแนวโน้ม เป็นจังหวะซื้อเก็งกำไร มีแนวต้านแรกที่ 6.70 บาท ผ่านได้จะเป้าหมายถัดไปที่ 7.00 บาท
BCP “ซื้อ” ราคาหุ้นแกว่งตัวยกฐานในกรอบการพักฐานขาขึ้น พร้อมปริมาณการซื้อขายหนาแน่น สอดคล้องกับเส้นค่าเฉลี่ยทำ Golden Cross ต่อเนื่องยืนยันแนวโน้ม เป็นจังหวะซื้อเก็งกำไร มีแนวต้านแรกที่ 35.25 บาท และถัดไปที่ 37.00 บาท
 